
COHO, RAFT Y DEMOCRATISCH DEFICIT TA 
ALGUN DI E TEMANAN CU LO TRATA DURANTE 
REUNION NA SINT MAARTEN 


E siman aki ta tuma luga na Sint 
maarten un reunion entre Prome f| 
Ministernan di Aruba Corsou y Sint [4 di è 
Maarten y Secretario di Estado P 
Alexandra van Huffelen. Durante di 
e encuentro lo trata diferente punto 
riba agenda entre otro Coho, Raft, , ~ 
e debenan cu tin cu Hulanda y pago 

di e debenan of kwijtschelding di e F F 
debenan, e tema di ‘democratisch PM 
deficit cu Hulanda a pone riba PS 
agenda. E tipo di e reunionan aki 
ta hopi importante y Aruba lo wordo 
representa eynan a traves di Prome 
Minister y algun consehero cu lo 
yuda den diferente area. 


Aruba, Corsou y Sint Maarten ta 
paisnan cu hopi similaridad pero 
alabes cu cierto diferencia. Pero ora 
cu uni y traha hunto, por logra cosnan 
grandi pa cada pais. Aruba, Corsou 
y Sint Maarten a uni y traha riba un 
alternativa pa Coho cual Hulanda lo 
trece su punto di bista riba dje. Premier Evelyn Wever-Croes 
ta enfatisa cu Aruba ta comprometi na haci reformanan y 
cambionan cu mester haci. E tema aki lo wordo trata e siman 
aki den e reunionnan na Sint Maarten. 


“Democratisch defecit ta un tema cu Hulanda a pone riba 
agenda, cual ta importante pa papia di dje. Specialmente 
durante di pandemia a ripara cu no tin democracia real den 
Reino, y hopi condicion a wordo pone riba nos y ta bon pa haci 
palabracion pa futuro riba esakinan,' Prome Minister Wever - 
Croes a duna di conoce. 

Pa Aruba e geschillenregeling ta hopi importante, mirando cu e 
ta un areglo pa ora cu tin disputa entre Hulanda y Aruba, tin un 


la 


+ dif sA | 
proceso pa por apela e decisionnan y ki caminda tin cu cana. 
Pa motibo cu aworaki no tin esey, hopi biaha mester acepta 
e condicionnan sin mas. Esaki ta un tema cu Parlamento di 
Aruba tambe tin hopi interes pa traha riba dje y a uni hunto cu 
Parlamentonan di Corsou y Sint Maarten cu e meta pa logra e 
union aki riba nivel di Gobierno tambe. 


Terminando Prome Minister Wever - Croes a expresa cu aña 
2023 lo ta un aña hopi positivo pa Aruba riba nivel economico, 
turistico y finansas y lo sigui traha duro pa combati tur problema 
social y probresa cu tin ainda den comunidad. 2023 ta un 
aña positivo y gobierno tin e actitud positivo pa enfrenta tur e 
retonan ey. 'Den union y cu positivismo aworaki den Reino lo 
purba logra cosnan grandi.' 

UN PLANTA PA PROCESA CARNI DI GALINA 
NA SAN NICOLAS LO TA UN EMPUHE 
ECONOMICO PA ARUBA 


Durante Conseho Minister di Gobierno di Aruba cu 
a tuma luga na San Nicolas, Ministernan presente 
a ricibi diferente presentacion di proyectonan na 
San Nicolas. Vernon Dennis Aventurin di Madam- 
Tye Poultry procesing plant na Aruba a presenta su 
proyecto di planta pa genera carni di galiña fresco 
na Aruba. 


Sr. Aventurin a keda contento di a ricibi e 
oportunidad pa presenta su proyecto na Gobierno 
di Aruba y el a expresa di ta hopi satisfecho cu e 
forma con el a wordo ricibi. Ademas e ta ansioso 
pa realisa e proyecto aki na San Nicolas cu lo 
bira e prome planta di procesa galiña na Aruba. 
Actualmente tin diferente compania cu ta ofrece 
webo di galiña, pero un compania manera esaki 
no tin, sr. Aventurin a agrega. 


Realisando e proyecto aki, lo conduci na un 
empuhe economico pa Aruba y lo contribui na mas 
seguridad di cuminda pa e isla. Sr. Aventurin su 
motto ta: “Eat what you grow and grow what you 
eat” y e ta kere firmemente den esaki. 

Dialuna atardi, Ministerio di Naturalesa a reuni cu un grupo di 
fundacionnan ambiental di Aruba. Aki a toca diferente tema, 


incluso ceramento di dump, y e proximo pasonan den maneho 
di desperdicio. A 


E cierre di dump di Parkietenbos a inicia un cadena di evento 

cu mester tuma lugar, entre otro campaña di conscientisacion, SI NTO N ISA 
control social y kehonan di comunidad via e aplicacion di fixi, 
stimula procesador di desperdicio y cuminsa e saneamento di 


Dump Parkietenbos. E cambionan den nos norma y balor lo no 


CONFERENCIA DI PRENSA 
pasa di awe pa mañan pero e proceso a inicia pa un cambio DI GOBIERNO DI ARUBA , 


concreto den nos manera di anda cu desperdicio. 


Ministerio di Naturalesa lo sigui colabora cu tur cu ta traha Gabinete Wever-Croes 
constructivamente pa mehora nos medio ambiente y 
conserva nos naturalesa riba nos isla. Esaki tambe ta encera 
envolvimiento di stakeholders den e cambionan di maneho 


plania den 2023, cual minister Arends a indica tambe ta un Tur dialuna y diahuebs 10:00 am 


punto di importancia. 

Minister di Turismo y Salud Publico, Sr. Dangui Oduber, tabata 
di bishita awe na Costa Linda Beach Resort. Esaki ta forma 
parti di un proyecto cu a inicia na aña 2022, caminda cu ta 
bishita diferente hotel pa tene dialogo tocante nan strategia y 
vision. Durante e bishita Minister Oduber a haña oportunidad 
pa topa cu e General Manager sr. Luigi Heredia cu a duna un 
bunita presentacion. 


Costa Linda Beach Resort tin 31 aña na Aruba y tur nan 
timesharenan ta completamente bendi. Durante e recorido 
Minister Oduber a haña e oportunidad pa combersa cu mas di 
3 empleado cu tawata orguyoso di bisa cu nan tin mas cu 30 
aña trahando na e hotel y pa mira con nan a desaroya nan mes 
den e compania aki. 


Costa Linda ta un hotel cu e doñonan ta e propio “homeowners”, 
nan ta kere den inverti continuamente pa asina eleva nan 
producto y nan calidad. Costa Linda ta kere tambe den e 
inversion di nan empleadonan cual ta haya un tremendo trato. 
Den aña 2022 Costa Linda tabata tin un aña hopi activo caminda 
nan a sa di realisa varios proyecto den cuadro di e bahamento 
di uzo di energia, pues pa ta mas eficiente. Nan tin diferente 
renovacionnan cu ta den “pipeline” pa aña 2023 manera e 
renovacion di henter e parti di nan lobby, construccion di un 
palapa grandi na nan restaurant Water's Edge y mucho mas. 


Costa linda ta un hotel di Timeshare cu ta bende 51 siman di 
e 52 siman den un aña, esaki ta pa laga espacio necesario 
pa semper tin 10 camber cu ta bou di mantenimiento. Nan ta 
premira cu aña 2023 ta bay ta miho cu aña 2019 y nan ta den 
preparacion pa tin e capacidad pa por atende cu esaki. Costa 
Linda a demostra confianza den producto Aruba pa keda haci 
inversionan grandi den mehoracion di nan hotel. 


E mandatario kier gracidi Costa Linda pa e bishita fructifero 
aki y tambe pa tur nan esfuerso pa sigui mehora nan calidad y 
servicio. Sr. Oduber ta hopi entusiasma pa e planan pa futuro. 
Tur e desaroyonan aki ta coherente cu e vision di ministerio di 
Turismo pa duna mas balor na e turista cu ta inverti den Aruba 
y tambe pa hisa e calidad di nan experiencia ora cu nan ta di 
bishita. 

Geoffrey Wever 


MINISTER 


MINISTER GEOFFREY WEVER TA INFORMA 


OVER ENCUESTANAN CU CBS TA BAI EHECUTA 


ci i 


Aña nobo a habri y e trabounan di Ministerio di Asuntonan 
Economico, Comunicacion y Desaroyo Sostenibel ta continua. 
Dialuna 9 januari, Minister Geoffrey Wever, encarga cu e 
coleccion y produccion di estadistica, a firma 3 Ministeriële 
Beschikkingen pa e ehecucion di 3 encuesta door di Centraal 
Bureau Statistiek (CBS). Datos relevante, actual y confiabel ta 
esencial pa e desaroyo economico di Aruba. 


Den transcurso di 2023, cuminsando na januari, riba termino 
mensual, lo continua cu e ehecucion di e encuestanan “Tourism 
Expenditure Survey”, “Cruise Tourism Survey” y “Outbound 
Tourism Survey”. E estadisticanan cu e encuestanan aki ta 
produci ta importante pa por tin un bista detaya di e mercado 
turistico. Encuestadornan di CBS ta conduci e encuestanan 
aki bou di turistanan di bishita na Aruba cu ta yega via airport 
y tambe via terminal di crucero. Tambe lo encuesta personan 
residencia na Aruba cu a bai di biahe den exterior. 


E “Tourism Expenditure Survey” y e “Cruise Tourism Survey” ta 
duna informacion riba e patronchi di gasto (bestedingspatroon), 


Àj 


e nivel di satisfaccion di e turistanan ora di bishita Aruba y e 
caracteristicanan di e turistanan cu ta bishita Aruba. Banda di e 
informacion ricibi door di e encuestanan teni bou di turistanan 
cu ta bishita Aruba, tambe ta importante pa tin un bista detaya 
di e patronchi di gasto na actividadnan turistico cu personanan 
cu ta biba na Aruba ta haci ora nan ta di biahe den exterior. 


E informacion cu e encuestanan aki ta produci ta relevante 
pa diferente stakeholder cu tin di haber cu e mercado 
turistico, especialmente Ministerio di Turismo, AHATA y ATA. E 
informacion ta relevante tanto pa sector priva como gobierno 
den monitoreo y delineamento di e maneho. 


“Ta importante pa cada stakeholder, for di su perspectiva, por 
monitor desaroyonan den e mercado turistico, cual ta importante 
pa desaroyo economico di Aruba. Companianan chikito y 
grandi por haci uso di informacion over e caracteristicanan 
di e turistanan cu ta bishita Aruba ora di planea e servicio y 
producto cu nan ta bai ofrece. Esaki ta solamente posibel cu 
estadisticanan relevante, actual y di calidad halto”. 


MINISTER 

Recientemente, Minister Endy Croes a reuni cu presidente di 
PANAM AQUATICS y miembro di World Aquatics bureau, sra. 
Maureen Croes y presidente di Aruba Aquatics Federation, sr. 
Randy Arends. Durante e reunion a dialoga tocante un proyecto 
cu ta planifica pa tuma luga na luna di mei di e afia aki. Ta trata 
di World Aquatics Beach Water Polo World CUP 2023, unda cu 
lo trece alrededor di 24 ekipo y 300 atleta di rond mundo. 


Esaki ta pa prome biaha cu Aruba tin e oportunidad di trece 
un evento asina y di e forma aki atrae turismo deportivo y 
propaganda pa nos beachnan. Mirando cu e oportunidad aki a 
presenta na final di december di afia 2022, no tin nada concreto 
ainda. Pues, den e luna di januari lo mester tuma un decision 


final y confirma si ta alcansa pa realisa e evento aki. Minister 
Endy Croes ta en espera di e peticion oficial cu lo drenta pronto 
por escrito, pa asina canalis'e cu otro partnernan, manera 
Aruba Tourism Authority (ATA) y Lotto pa Deporte (FLPD), pa 
evalua si tin fondo pa sostene un evento di magtitud aki na 
Aruba. 


"UNION A DEMOSTRA CON MAS FUERTE © 
NOS PORTA PA:CARGA E EXITO DI NOS PAIS 


x 

MINISTER ENDY CROES Y MINISTER DANGUI 
ODUBER A RICIBI PRESENTACION DI E 
PROYECTO SCOL SALUDABEL 


Diamars ultimo, Minister Endy Croes y colega Minister Dangui 
Oduber a reuni cu Jeugd Gezondheidszorg, Sociale Zaken y 
Directie Onderwijs unda a ricibi presentacion di e programa di 
Scol Saludabel. E programa ta forma parti di e plan nacional 
di prevencion di salud publico. Ta sumanete importante pa 
nos conscientisa, educa y informa na nos muchanan desde 
un edad hoben. Meta di e proyecto Scol Saludabel ta pa 
educa nos muchanan di scol preparatorio y scol basicio con 
importante ta pa cuida nan salud. Prevencion den salud ta di 
vital importancia pa asina por mehora e calidad di bida di nos 
comunidad, cuminsando na nos muchanan. 


Aruba tin un plan nacional di prevencion di e malesanan no 
transmisibel desde aña 2020 pa motibo di COVID e proyecto 
no a wordo ehecuta. Mester agrega cu Aruba a logra traha 
e plan nacional di prevencion cu ayudo di tur “stakeholders” 
y cu e guia di “Pan American Health Organization” (PAHO) y 


ta un di e poco paisnan den Caribe cu tin un plan nacional di 
prevencion. 


E intencion ta pa den aña 2023 redobla e cantidad di scolnan 
cu ta participando na proyecto Scol Saludabel. Pa esaki bira 
posibel dentro di poco lo firma un decreto ministerial entre 
Ministerio di Salud Publico, Ministerio di Asuntonan Social, 
Ministerio di Enseñansa, conhuntamente cu tur departamento 
cu ta forma parti di e proyecto di Scol Saludabel. 


Concluyendo Minister Endy Croes a enfatisa di ta sostene e 
proyecto y di e manera aki ta bay purba amplia e cantidad di 
scolnan cu ta participando na proyecto Scol Saludabel. Esaki 
ta un otro ehempel di union y colaboracion estrecho unda nos 
ta sigui traha na bienestar di nos muchanan y comunidad en 
general. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo 


Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO A ECOTECH FREEZONE 5 


GREEN WASTE/PALLET 
BLANCO MA 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" Sl copar le 


AZETA DI MOTOR, DALTRA CARENTRA 


Bo kier haci mas? 


PROHIBI MENOS PREFERA RECONOCE BO IM MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
HTTPS://TRASHTOCASHARUBA.ORG/PAGES/DUMP-PARKIETENBOS 


AN 
N Historia di nos pais 
a demostra con mas 
fuerte nos por ta, si nos Uni. 
Diferencia di opinion por t'ey, 
contal cu semper tin respet. 
Y irespecto e diferencia 
di opinion, ora ta trata 
di ARUBA, mas uni nos ta, 
mas fuerte ARUBA ta. 


Den 2023, Ban uni 
pa enfrenta e retonan hunto, 
y pa carga e exito hunto. 
Uni nos lo atende cu e 
retonan nobo pa crea 
solucion, oportunidad 
y un base solido 
pa progreso y felicidad 
pa un y tur den 
nos comunidad. 


UNION A 
DEMOSTRA CON 
MAS FUERTE NOS 
POR TA PA 
CARGA E EXITO 
DI NOS PAIS! 


— ANA DI UN {NN 


